钦定古今图书集成/明伦汇编/闺媛典/第231卷 > 郭维城妻乔氏
## 钦定古今图书集成/明伦汇编/闺媛典/第231卷 > 郭维城妻乔氏

按《成安县志》：“乔氏，郭维城妻。归城未一岁而寡。年十
八无子，欲从死。宗族劝以翁姑年老，无他昆弟可托，
不可遽死。氏乃自为奉养计，朝夕饔飧，俱出十指。姑
有二女，凡百资用奁具，皆亲为办治。翁怜其孤苦勤
劬，立族孙为嗣。已而姑欲将所有遗产给其所生，以
氏与嗣孙为赘，常不与饮食，氏时时取给母家，或不”
继。力纺绩，博升斗，以度朝夕。苦守五十馀年，卒抚嗣
子成立。姑暮年，亦深自悔。